
ANUNCI



Es fa públic per al general coneixement que en data 30 de setembre de 2025 la Junta de Govern Local va adoptar entre d’altres els següents acords:


PRIMER.- OBRIR la convocatòria per a la concessió de subvencions pel suport a esportistes en categoria individual i parelles, residents al municipi de Montmeló per a l’any 2025, segons les Bases generals aprovades per la Junta de Govern Local de data 27 de setembre de 2022 i publicades al Butlletí Oficial de la Província de Barcelona (BOPB) en data 7 d’octubre de 2022.

SEGON.- DETERMINAR que la sol·licitud a utilitzar en aquesta convocatòria serà la Instància general, que haurà d’anar acompanyada dels documents establerts a l’article 4 de les Bases Generals i específiques per a la concessió de subvencions per a esportistes en categoria individual i parelles.

· Documentació acreditativa de la seva personalitat: les persones físiques acreditaran.
la seva personalitat mitjançant còpia del DNI o NIF)
· Dades bancàries: es farà constar mitjançant el document “sol·licitud de transferència
· bancària” on es transferirà l’import de la subvenció, en cas de ser atorgada.
· Documentació acreditativa dels mèrits al·legats.
· Currículum de l’esportista.
· Pressupost de les despeses estimades.


TERCER.- ESTABLIR que el termini per a la presentació de sol·licituds començarà l’endemà a la publicació de la convocatòria al Butlletí Oficial de la Província de Barcelona i finalitzarà als 15 dies hàbils següents.

QUART.- INFORMAR  que les sol·licituds es valoraran seguint els criteris de l’article 6 de les Bases Generals i Específiques per a la concessió de subvencions per a esportistes en categoria individual i parelles.

CINQUÈ.- INFORMAR que es poden presentar a aquesta convocatòria les persones físiques, residents a Montmeló, practicants de disciplines esportives en categoria individual o parelles, que participin en esdeveniments oficials i que no tinguin un contracte professional per fer-ho, segons s’estableix a l’article 3 de les Bases Generals i específiques.

SISÈ.- APROVAR I AUTORITZAR la despesa destinada a aquesta convocatòria per un import total de 2.500 euros a càrrec de l’aplicació pressupostària 3410 48002 Subvenció esportista individual o parelles del pressupost municipal de 2025. 

SETÈ.- PUBLICAR la present convocatòria en el BOPB, al sistema de Base de Dades Nacional de Subvencions (BDNS), i al Registre d’Ajuts i Subvencions de Catalunya (RAISC), així com al tauler d’anuncis i edictes, i a la web de l’Ajuntament de Montmeló.


L’Alcalde,

Pere Rodríguez Rodríguez
(signat electrònicament)

